ผมผ่าริดสีดวงมาสองปีละครับ แต่ปัจจุบัน เวลาผมใส่กางเกงใน แล้วพอจะอาบน้ำถอดออกมา มีคราบเหลืองๆติดที่กางเกงใน บริเวณรูทวาร บางวันก็เป็น บางวันก็ไม่เป็น อันนี้อาจจะเกินจากผมล้างไม่สะอาดรึป่าวครับหรือเกี่ยวกับน้ำเหลือง พอผมเอามือไปจับ มันก็จะเป็นคราบละมีกลิ่นเหม็นนิดหน่อย ละก็บางวันผมก็เจ็บที่บริเวณขอบทวาร เหมือนมันถลอกบริเวณรอบรูทวาร อันนี้เกิดจากสาเหตุอะไรหรอครับ
สวัสดีค่ะ อาการเจ็บที่รูทวาร อาจเกิดจาก-ริดสีดวงทวาร-แผลปริขอบทวารหนัก จะเกิดเมื่ออุจจาระแข็ง หรือเป็นก้อนใหญ่ ต้องออกแรงเบ่งมาก-มีฝีที่บริเวณทวารหนัก-หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง-ติ่งเนื้อธรรมดาของผิวหนังรอบๆ ทวารหนัก มักไม่มีอาการอะไรส่วนคราบเหลืองๆที่ออกมานั้น อาจเป็นหนองจากการอักเสบหรือติดเชื้อ หรือเกิดจากอุจจาระที่เล็ดลอดออกมา ซึ่งถ้าเป็นกรณีหลังอาจจะเกิดจากมีหูรูดทวารหนักหลวม หรือโรคทางระบบประสาททำให้กลั้นอุจจาระไม่ได้ ควรรีบไปพบแพทย์เพื่อตรวจเพิ่มเติมโดยปัจจัยที่ทำให้เกิดริดสีดวงทวารหรือทำให้เจ็บทวารมากขึ้นเช่น การนั่งเบ่งอุจจาระเป็นเวลานาน ประวัติท้องเสียเรื้อรังหรือท้องผูกเรื้อรัง น้ำหนักเกิน รับประทานที่มีกากใยน้อย ดื่มน้ำน้อย จึงควรหลีกเลี่ยงปัจจัยดังกล่าว